स्वच्छ गंगा का राष्ट्रीय मिशन (एनएमसीजी) के महानिदेशक श्री राजीव रंजन मिश्रा ने स्वैच्छिक मदद के लिए गंगा प्रहरियों और गंगा मित्रों को धन्यवाद देते हुए उम्मीद जताई कि अभी करीब चार सौ की इनकी संख्या बढ़कर हजारों और लाखों में हो जाएगी और स्वच्छ गंगा मिशन एक जनआंदोलन बन जाएगा। उन्होंने उम्मीद जताई कि आज की कार्यशाला में विशेषज्ञों से बातचीत के दौरान कुछ बहुमूल्य सुझाव और सिफारिशें सामने आएंगी जो नीतियां बनाने में काफी मददगार साबित होंगी।